ఇరానీ కప్‌ రెస్టాఫ్‌ ఇండియా సొంతం
సాహా డబుల్‌ సెంచరీ -సెంచరీతో అలరించిన పుజారా
న్యూఢిల్లీ: ఇరానీ కప్‌లో భాగంగా బ్రాబోర్న్‌ స్టేడియంలో గుజరాత్‌తో జరిగిన మ్యాచ్‌లో బెంగాల్‌ వికెట్‌ కీపర్‌,బ్యాట్స్‌మెన్‌ వృద్దిమాన్‌ సాహా డబుల్‌ సెంచరీతో చెలరేగడంతో గుజరాత్‌పై రెస్టాఫ్‌ ఇండియా ఆరు వికెట్ల తేడాతో అద్భుతమైన విజయాన్ని సొంతం చేసుకుంది. 379 పరుగుల టార్గెట్‌తో బరిలోకి దిగిన రెస్టాప్‌ ఇండియా 63 పరుగులకే 4 వికెట్లు కోల్పోయి కష్టాల్లో పడింది.ఓపెనర్లు హెర్వాద్కర్‌ 20 పరుగులు,ముకుంద్‌ 19 పరుగులు,కరుణ్‌నాయర్‌ 7 పరుగులు,తివారి 7 పరుగులకే పెవిలియన్‌కు చేరారు. ఈ క్రమంలో బ్యాటింగ్‌కు వచ్చిన సాహా,పుజారా నిలకడగా ఆడుతూ ఇన్నింగ్స్‌ను చక్కది ద్దారు.4 వికెట్లకు 266 పరుగుల ఓవర్‌ నైట్‌ స్కోరుతో మంగళవారం ఇన్నింగ్స్‌ని ప్రారంభించిన సాహా 272 బంతులు ఆడి 26 బౌండరీలు,6 సిక్సర్లతో అజేయంగా 203 పరుగులు చేసి రెస్టాఫ్‌ ఇండియాకు చిరస్మరణీయమైన విజయాన్ని అందించాడు.
సాహాకి తోడుగా సౌరాష్ట్ర బ్యాట్స్‌మెన్‌, రెస్టాఫ్‌ ఇండియా కెప్టెన్‌ పుజారా 116 పరుగులతో సెంచరీ పూర్తి చేశాడు.వీరిద్దరూ అజేయంగా 316 పరుగుల భాగస్వామ్యాన్ని సాధించడంతో రెస్టాఫ్‌ ఇండియా ఆరు వికెట్ల తేడాతో అద్భుతమైన విజయాన్ని సొంతం చేసుకుంది.379 పరుగులు టార్గెట్‌తో బరిలోకి దిగిన రెస్టాఫ్‌ ఇండియా 63 పరుగులకే నాలుగు వికెట్లు కోల్పోయి కష్టాల్లో పడింది.ఈ సమయంలో రెస్టాఫ్‌ ఇండియాను సాహా, పుజారాల జోడి ఆదుకుంది.తొలి మూడు రోజులు గుజరాత్‌ ఆధిపత్యం కొనసాగించింది.అయితే వీరి ద్దరు సత్తాచాటడంతో నాలుగవ రోజు నుంచి మ్యాచ్‌ రెస్టాఫ్‌ ఇండియా చేతుల్లోకి వెళ్లింది. ఐదవ రోజు మంగళవారం ఆటను కొనసాగించిన వీరిద్దరు మరో వికెట్‌ పడకుండా విజాయన్ని అం దించారు.ఈ మ్యాచ్‌లో సాహా డబుల్‌ సెంచరీ చేయగా,పుజారా సెంచరీ చేశాడు.